Zasulauka kļava
Zasulauka kļava ir parastā kļava (Acer platanoides), kas aug pie ēkas Kuldīgas ielā 31/33 Rīgā. Atrodas kādreizējās Zasumuižas teritorijā. Koks ir 26 m augsts, stumbra apkārtmērs sasniedz 5,3—5,4 metrus. Resnākā un kuplākā kļava Rīgā, ceturtā dižākā un otra resnākā kļava Latvijā. 1975. gadā atklājis un mērījis Atis Baiža. Tajā brīdī koka apkārtmērs sasniedza 4 m. Stumbrs 2,5 m augstumā sadalās divos stumbros. Koks ir apmēram 140 gadus vecs.